Brødrene Lumière

Brødrene Lumière, bestående av Auguste (født 19. oktober 1862, død 10. april 1954) og Louis Lumière (født 5. oktober 1864, død 6. juni 1948), var to franske oppfinnere og forskere. De er særlig kjent for verdens første filmfremviser, den såkalte kinematografen, som ble demonstrert i 1895. De foretok også avgjørende eksperimenter innen fargefotografi og utviklet autokrommetoden.

 Liv og arbeid 
Brødrene Lumière ble født i den franske byen Besançon og vokste opp i Lyon hvor familien flyttet i 1870.

Faren, Antoine, var maler og fotograf, og etablerte et studio i Lyon. Begge brødrene begynte å arbeide for faren, og familiebedriften vokste. Familiebedriften omfattet i 1894 en fabrikk med 300 ansatte som produserte fotografiske plater.

Brødrene Lumière ble utfordret av sin far til å lage et apparat som kombinerte levende bilder med projeksjon. Den 13. februar 1894 fikk de patent på et kombinert filmkamera og fremviser, og den 22. mars 1895 etter arrangerte de en privat filmvisning. Den første forestillingen for et betalende publikum fant sted 28. desember i Paris, på Grand Café i Boulevard des Capucines.

Brødrene mente at deres oppfinnelse ikke hadde noen fremtid, men grunnla likevel det mest kjente fotografiske firmaet i Frankrike og fortsatte å eksperimentere med film resten av livet, deriblant med widescreen og fargefilm. De har fått hver sin stjerne på Hollywood Walk of Fame.

I 2005 ble Louis Lumière nevnt i TV-programmet Le Plus Grand Français de tous les temps, hvor franske seere ble spurt hvem de anså som de største franskmennene gjennom tidene. I 2011 ble Louis Lumière nevnt i den britiske dokumentarserien Filmens historie (The Story of Film: An Odyssey) på TV-kanalen Channel 4.

 Filmografi (utvalg) 
miniatyr|Reklameplakat fra 1895 for Brødrene Lumières kinematograf i Paris
 1895 – Le Repas de bébé
 1895 – Les Forgerons
 1895 – La Pêche aux poissons rouges
 1895 – La Sortie de l’usine Lumière à Lyon
 1895 – Démolition d’un mur
 1895 – L’Arroseur arrosé
 1895 – Barque sortant du port
 1895 – Baignade en mer
 1895 – Place des Cordeliers à Lyon
 1895 – Le Repas de bébé
 1895 – Démolition d’un mur
 1895 – Le Débarquement du congrès de photographie à Lyon
 1895 – La Pêche aux poissons rouges
 1895 – Partie d’écarté
 1895 – La Voltige
 1895 – Le Saut à la couverture
 1895 – Les Forgerons
 1895 – L'Arrivée d'un Train en Gare de la Ciotat
 1895 – Le Débarquement du congrès de photographie à Lyon
 1896 – Carmaux, défournage du coke
 1896 – La Charcuterie mécanique
 1896 – Lions, Jardin zoologique, Londres
 1896 – Tigres, Jardin zoologique, Londres
 1896 – Pélicans, Jardin zoologique, Londres
 1896 – The Melbourne Cup
 1897 – Bataille de neige
 1897 – Départ de Jérusalem en chemin de fer
 1898 – Procession à Séville III

 Referanser 

 Eksterne lenker 


  Louis Lumière på Internet Movie Database
  Auguste Lumière på Internet Movie Database
  Tidlige kortfilmer på Institut Lumière

Kategori:Filmpionerer
Kategori:Franske oppfinnere
Kategori:Hollywood Walk of Fame
Kategori:Medlemmer av Det franske vitenskapsakademiet
Kategori:Personer fra Besançon
Kategori:Personer fra Lyon